L'apartament és exactament com es veu en les fotos. El llit gran és molt còmode i al sofa llit que hi ha al menjador també s'hi dorm molt bé. La cuina està perfectament equipada, amb màquina Nespresso, forn, nevera estil vintage... no li falta detall. I el més destacable, a la dispensa hi havia una mica de tot. Un gran detall per part dels anfitrions. El quart de bany també és perfecte; dutxa gran i prou espai en general. Pel que fa a la ubicació, la parada de metro està a cinc minuts i en poc més de mitja hora et plantes a Manhattan. El primer que crida l'atenció del barri és la presència de molts jueus ortodoxos. També hi ha una gran quantitat de població d'origen antillà. Això li dona una imatge de barri allunyat de les postals de Nova York. En un primer moment i sobretot per la nit, fa una mica de respecte passar per alguns cantons però de seguida t'hi acostumes. Nosaltres no vam tindre cap problema. En resum, un molt bon lloc per a passar uns dies a Nova York. Molt recomanable.